Ir-Regolament tal-Kummissjoni (KE) Nru 507/2002
tal-21 ta’ Marzu 2002
li jemenda r-Regolament (KE) Nru 2331/97 dwar kundizzjonijiet speċjali għar-rifużjonijiet għall-esportazzjoniazzjoni fuq ċerti prodotti tal-laħam tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Filwaqt li kkunsidrat ir-Regolament tal-Kunsill (KEE) Nru 2759/75 tad-29 ta’ Ottubru 1975 dwar l-organizzazzjoni komuni tas-suq fil-laħam tal-majjali [1], kif l-aħħar emendat bir-Regolament (KE) Nru 1365/2000 [2], u partikolarment l-Artikolu 13(12) u l-Artikolu 22 miġjub fih,
Billi:
(1) Ir-Regolament tal-Kummissjoni (KE) Nru 2331/97 [3], kif l-aħħar emendat bir-Regolament (KE) Nru 2882/2000 [4], jistipula kriterji dwar kwalità li għandhom jintlaħqu għall-għotja ta’ rifużjonijiet dwar l-esportazzjoni għal xi prodotti tal- laħam tal-majjali.
(2) Ir-Regolament tal-Kummissjoni (KE) Nru 3846/87 tas-17 ta’ Diċembru 1987 li jistabbilixxi nomenklatura għall-prodotti agrikulturali għal rifużjonijiet fuq l-esportazzjoni [5] kif l-aħħar emendat bir-Regolament (KE) Nru 488/2002 [6], jelenka l-prodotti tal-laħam tal-majjali li fuqhom jistgħu jingħataw ir-rifondi fuq l-esportazzjoni.
(3) Il-kodiċijiet tal-prodotti elenkati f’L-Anness I tar-Regolament (KE) Nru 2331/97 għandhom jinġiebu konformi mal-emendi reċenti tar-Regolament (KE) Nru 3846/87 u għandhom jiġu stabbiliti kriterji dwar kwalità għall-prodotti koperti mill-kodiċijiet KN 16024110, 16024210 u 16024919.
(4) Il-Kumitat tal-Ġestjoni għal-laħam tal-majjali ma tax opinjoni fit-terminu stabbilit miċ-Chairman tiegħu,
ADDOTTAT DAN IR-REGOLAMENT:
L-Artikolu 1
L-entrati dwar il-kodiċijiet KN 16024110, 16024210 u 16024919 f’L-Anness I tar- Regolament (KE) Nru 2331/97 huma permezz tal-preżenti sostitwiti fl-Anness ta’ hawn.
L-Artikolu 2
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd għal liċenzji ta’ l-esportazzjoni li saret applikazzjoni għalihom mit-8 t’ April 2002.
Magħmul f’ Brussell, fil-21 ta’ Marzu 2002.